section_heading: Glumačka postava i likovi
paragraph_text: Uz članove glavne glumačke postave serija Hitna služba sastojala se i od velikog broja glumaca koji su se učestalo pojavljivali u epizodama, a koji su glumili razne medicinske tehničare, osoblje bolnice, medicinske sestre i doktore. Uz njih tijekom 15 godina serije veliki broj poznatih glumaca nastupio je u gostujućim ulogama od kojih su se neki pojavljivali tek u jednoj epizodi (u kojoj bi uglavnom glumili pacijente) ili u radnji koja se protezala kroz nekoliko epizoda najčešće tijekom jedne sezone.